זפרם קוקרן

זפרם קוקרן (באנגלית: Zefram Cochrane) הוא דמות בדיונית המופיעה ביקום הבדיוני של זיכיון "מסע בין כוכבים". הדמות נוצרה על ידי הסופר ג'ין ל. קון, והופיעה לראשונה בפרק משנת 1967 של "מסע בין כוכבים: הסדרה המקורית" בשם "Metamorphosis", בו הדמות גולמה על ידי השחקן גלן קורבט. מאוחר יותר ג'יימס קרומוול גילם את קוקרן, בשנת 1996, בסרט הקולנוע "מסע בין כוכבים: המפגש", ולאחר מכן בפרק הפיילוט של "מסע בין כוכבים: אנטרפרייז" משנת 2001 – ""Broken Bow". קטעים של קרומוול מ"מסע בין כוכבים: המפגש" שולבו בפרק של "מסע בין כוכבים: אנטרפרייז" בשם "In a Mirror, Darkly (Part I)", יחד עם קטעים חדשים של שחקן אחר הלבוש באופן זהה, אשר פניו אינן מוצגות. כפי שתואר במסגרת האירועים של "מסע בין כוכבים: המפגש", קוקרן הוא בן-האדם הראשון שהמציא את מנוע העיוות, בשנת 2063, אשר טיסת המבחן שלו משכה את תשומת הלב של הוולקנים, והובילה למפגש הראשון של האנושות עם גזע חייזרים. קוקרן נולד בשנת 2030 (או 2013, על פי רומן המבוסס על הסרט "מסע בין כוכבים: המפגש"). הוא בנה את ספינת החלל הראשונה של האנושות המסוגלת לטוס במהירות עיוות, בשם "פניקס" (Phoenix), בבוזמן, מונטנה, מתוך משגר טיל בליסטי גרעיני ישן מסוג טיטן 2 הוא התחיל את הפרויקט למטרת רווח, אך במקום זאת גילה, על ידי צוות של האנטרפרייז-E מהעתיד, כי זכה לשבחים רבים, אשר הטרידו את שלוותו. ב-5 באפריל 2063, קוקרן ביצע את הטיסה הראשונה של כדור הארץ במנוע עיוות, כשהוא מנגן את השיר "Magic Carpet Ride" של להקת "Steppenwolf" במהלך השיגור. טיסת העיוות של הפניקס זוהתה על ידי ספינת מחקר של הוולקנים, T'Plana hath, אשר לאחר מכן יצרה קשר ראשון של שלום עם בני האדם, לרבות קוקרן, באתר השיגור של הפניקס שבמונטנה. Don't try to be a great man, just be a man. And let history make its own judgments הפתגם הנ"ל (בתרגום לעברית: "אל תנסה להיות אדם גדול. פשוט היה אדם, ותן להיסטוריה לשפוט בעצמה") מיוחס לקוקרן, שאמר אותו בשנת 2073. בראשית המאה ה-22, קוקרן נכח בחנוכת קומפלקס מנוע עיוות 5 על כדור הארץ, בו הצהיר: This engine will let us go boldly where no man has gone before בתרגום לעברית: "מנוע זה יאפשר לנו להגיע באומץ למקום שבו אף אדם לא הגיע לפני כן"; מה שהופך אותו לאדם הידוע הראשון (ביחס לציר הזמן הבדיוני של מסע בין כוכבים) שאומר זאת. מתקן השיגור של הפניקס הפך לאנדרטה היסטורית. פסל שיש בגובה 20 מטר הוצב שם, המציג את קוקרן מביט בגבורה אל עבר העתיד. שמו של קוקרן הפך לנערץ ברחבי הגלקסיה המוכרת, עם אוניברסיטאות, ערים שלמות וכוכבי לכת הנקראים על שמו. המהנדס הראשי של האנטרפרייז-E ג'ורדי לה פורג', למשל, למד בבית הספר התיכון על שם זפרם קוקרן. על פי הפרק "Metamorphosis" של "מסע בין כוכבים: הסדרה המקורית", קוקרן נחשב למת לאחר שנעלם מאלפא קנטאורי בשנת 2117. ג'יימס ט' קירק, ספוק, ולאונרד מקוי מוצאים את קוקרן חי, על אסטרואיד שאותו הוא מכנה "Companion", נוכחות אוורירית של אנרגיה טהורה שהשיבה נעורים לקוקרן הזקן והגוסס, 150 שנה קודם לכן, והחזיקה אותו בשבי מאז – במצבו הצעיר ומלא המרץ. ביקום המראה, במקום לקבל את פניהם של הוולקנים בקבלת פנים לשלום, קוקרן ושאר בני האדם הורגים אותם ובוזזים את ספינתם. בני האדם כובשים עולמות אחרים, כחלק מאימפריית הארצנים האכזרית. בפרק "Metamorphosis", את דמותו של קוקרן מגלם גלן קורבט, שהיה בן 37 בזמן השידור של הפרק. בסרט הקולנוע "מסע בין כוכבים: המפגש", קוקרן מגולם על ידי ג'יימס קרומוול בן ה-56, בנקודת זמן שבה הדמות, בשנת 2063, הייתה בגיל 33 בלבד. האנציקלופדיה של מסע בין כוכבים מסבירה פער זה על ידי התאוריות כי המראה הקשיש של קוקרן בשנת 2063 הוא תוצאה של הרעלת קרינה, ושכשהוא נתקל ב-Companion, תוצאות אלו התהפכו ומראהו הצעיר שוחזר. זפרם קוקרן באתר Memory Alpha (ויקי מסע בין כוכבים) זפרם קוקרן - האיש (א'), באתר סטארבייס972, 20 ביולי 2005 זפרם קוקרן - האגדה (ב'), באתר סטארבייס972, 17 באוגוסט 2005 זפרם קוקרן - מאחורי האיש, מאחורי האגדה (ג'), 18 בספטמבר 2005 נועה רייכמן, "השינוי מתחיל בתוכנו" (ומסביבנו…) – TOS:Metamorphosis, באתר סטארבייס972, 30 ביוני 2015 Okuda, Mike and Denise, with Debbie Mirek (1999). The Star Trek Encyclopedia. Pocket Books. ISBN 0-671-53609-5.{{cite book}}: תחזוקה - ציטוט: multiple names: authors list (link) . Star Trek: First Contact only referenced "central Montana" as the location, with Bozeman only later identified as the specific city by Hoshi Sato in the 2002 Star Trek: Enterprise episode "Desert Crossing". Cochrane's statements in Star Trek: First Contact (1996); Paramount Pictures Riker mentions this to Cochrane as they prepare for the Phoenix's launch in Star Trek: First Contact. Rick Berman and Brannon Braga. "Broken Bow"; Star Trek: Enterprise September 26, 2001 Gene L. Coon. "Metamorphosis"; Star Trek: The Original Series"; November 10, 1967 Geordi LaForge mentions this to Cochrane during the Earthbound scenes of Star Trek: First Contact. Mike Sussman, James L. Conway (April 22, 2005). ""In a Mirror, Darkly, part I"". Star Trek: Enterprise. UPN. Marc Daniels, Jerome Bixby (October 6, 1967). ""Mirror, Mirror"". Star Trek. NBC. The character was stated in "Metamorphosis" to have been 87 years old in 2117, and was therefore born in 2030, as pointed out by The Star Trek Encyclopedia. Page 26 of The Star Trek Chronology (second edition) also gives 2030 as his year of birth.